### 14.    Drøftelse af plejeplanrevision for [adresse]

**Åbent**

Sagsnr.: 326-2015-43870       J.nr.: 01.05.11           Dokumentnr.:
326-2020-32384

**Sagstype**

Drøftelse.

**Resume og sagens baggrund**

Det er planlagt, at der skal udarbejdes ny plejeplan for
[adresse] i tæt samarbejde med blandt andet Vesterlyng Ejerlaug I/S.
Efter drøftelse med Vesterlyng Ejerlaug I/S er der overordnet opstillet nogle
tanker om fremtidige scenarie for området og et forslag til videre proces for
udarbejdelse af plejeplanen.

**Indstillinger**

Plan, Byg og Miljøchefen indstiller, at sagen drøftes og revision
af plejeplanen igangsættes som beskrevet under forslag til proces.

**Behandling**

Teknik- og Miljøudvalget.

**Sagsfremstilling**

Jævnfør tidligere sagsfremstilling af 1. marts 2018 er Eskebjerg
[adresse] et fredet hede- og klitområde, der også indgår i et af fire Natura
2000-områder indenfor Kalundborg Kommune. Som naturareal betragtet er Eskebjerg
[adresse] blandt de vigtigste 3 naturområder i kommunen. For offentligheden er
strandarealet et af de mest besøgte på [adresse]. Arealet er privat ejet og
drives med kreaturgræsning af Vesterlyng Ejerlaug I/S.

Kommunen skal i dag sikre

·         dels
at der sker pleje i henhold til fredningen og den gældende plejeplan,

·         dels
at Natura 2000-områdets tilstand opretholdes og udvikles hen imod målsætningen

Det er planlagt, at der skal udarbejdes en ny plejeplan i
årene 2018-2020. Dette skal ske i tæt samarbejde med bl.a. [adresse]
I/S. Formålet er at få udarbejdet en plejeplan som tager hensyn til [adresse]
ønsker, som tager hensyn til kravene i fredningen og som sikrer Natura 2000
området tilstand.

*Forskellige målsætninger for området:*

1.
Fredningens målsætning og status quo.

Fredningen fra 1945 beskriver
blandt andet at arealet ”… skal henligge i sin nuværende tilstand”, og at: ”Den
nuværende bevoksning skal bevares og fredes, dog kan nævnet tillade, at
enebærbevoksningen begrænses”. På fredningstidspunktet var området stort set
uden vedagtig bevoksning i forhold til i dag. Såfremt målet skal ses i forhold
til fredningstidspunktet vil rydningsarbejdet evt. kunne komme i strid med
andre målsætninger.

2.
Plejeplanens målsætning er lig målsætningerne for Natura 2000.

3.
Målsætningerne i eksisterende plejeplan følges.

Målet her har været et forsøg på
at genskabe og fastholde områdets landskabelige, biologiske og kulturhistoriske
værdier. Dette er søgt ved:

a.    At sikre
bevarelsen af den spredte enevegetation, hvor den endnu forekommer,

b.    at åbne de tætte
enekrat, så de på ny kan indgå i græsningsarealet og dermed give øgede
udbredelsesmuligheder for den særprægede urteflora,

c.    at foretage en
langsigtet foryngelse af enebærbevoksningerne i takt med den naturlige
genvækst,

d.    at frilægge de
gravhøje, som findes i området, og bevare Amanda Jeppesen som stævningsskov ved
fornyet stævning på en del af arealet, og i øvrigt

e.    at fastholde den
bevoksningsmæssigt rige variation, som området rummer.

4.
Målsætning der primært har til formål at sikre opretholdelse af mest
effektive, praktiske og økonomiske drift af området

I sammenhæng hermed skal tilgodeses de rekreative interesser
i området.

*Forslag til proces for revision af plejeplanen*

1.    Arbejde med
udkast til plejeplan/drøftelse med Vesterlyng Ejerlaug I/S

2.    18. juni 2020:
Grønne Dialogforum besigtigelse på [adresse]

3.    Drøftelse med
interessenter

4.    På baggrund af
drøftelser udarbejdes udkast til revideret plejeplan

5.    Revideret
plejeplan forelægges Teknik- og Miljøudvalget til endelig godkendelse.

Det forventes, at en revideret plejeplan vil kunne
fremlægges i slutningen af 2020.

**Økonomiske konsekvenser**

Der er ingen økonomiske konsekvenser ved at udarbejde en
plejeplan.